wannaphong/clean_thaiwikipedia huggingface dataset:
# สังขยา
สังขยา อาจหมายถึง

 การนับ การคำนวณ
 สังขยา (เวลา), เศษจากการคำนวณเวลา
 สังขยาปกาสกปกรณ์, ชื่อหนังสือว่าด้วยการคำนวณ
 สังขยา (กลบท), กลบทแบบรูปแบบหนึ่ง ใช้สำหรับโคลง โดยให้ว่าพยางค์ซ้ำจนครบวรรคตามหลักเกณฑ์เอกโท
 สังขยา (อาหารนึ่ง), ชื่อขนมชนิดหนึ่งปรุงด้วยการนึ่ง โดยมากทำด้วยไข่ขาว น้ำตาล และกะทิ ถ้าทำเป็นหน้าข้าวเหนียวไม่ใส่กะทิ
 สังขยา (อาหารใช้ทา), ขนมชนิดหนึ่งปรุงด้วยการกวน ทำด้วยไข่ น้ำตาลทราย กะทิหรือนมข้น บางทีมีน้ำใบเตยเล็กน้อย กวนในกระทะ กินกับขนมปัง
# สมุหราชมนเทียร
สมุหราชมนเทียรราชบัณฑิตยสถาน, สารานุกรมประเทศในทวีปยุโรป ฉบับราชบัณฑิตยสถาน, ราชบัณฑิตยสถาน, 2550, หน้า 188  เป็นตำแหน่งขุนนางตำแหน่งหนึ่งในทวีปยุโรปช่วงต้นสมัยกลาง ใช้ในราชอาณาจักรแฟรงก์ราวคริสต์ศตวรรษที่ 6-7

ช่วงคริสต์ศตวรรษที่ 7 สมุหราชมนเทียรได้กลายเป็นผู้มีอำนาจเบื้องหลังราชบัลลังก์ออสเตรเชีย (ดินแดนทางภาคตะวันออกเฉียงเหนือของราชอาณาจักรแฟรงก์สมัยราชวงศ์เมรอแว็งเฌียง) มีอำนาจว่าการต่าง ๆ ในราชอาณาจักร ส่วนพระมหากษัตริย์ถูกลิดรอนพระราชอำนาจลงมาเหลือเพียงบทบาทด้านพิธีการ สมุหราชมนเทียรจึงมีอำนาจคล้ายโชกุนในประเทศญี่ปุ่น หรือนายกรัฐมนตรีในประเทศที่ปกครองระบอบราชาธิปไตยภายใต้รัฐธรรมนูญ ซึ่งเป็นตำแหน่งที่มีอำนาจบริหารจริง ส่วนพระมหากษัตริย์เป็นเพียงผู้นำแต่ในทางพิธี

ตำแหน่งนี้ยังสืบทอดตามสายโลหิตในตระกูลของพวกพิปปินิด ชาร์ล มาร์แตลถือเป็นหนึ่งในสมุหราชมนเทียรทรงอิทธิพลซึ่งมาจากตระกูลนี้และได้สถาปนาตนเองเป็นดยุกแห่งชาวแฟรงก์ด้วย เมื่อออสเตรเชียและนิวสเตรียรวมกันเป็นอาณาจักรเดียว เปแป็งซึ่งดำรงตำแหน่งสมุหราชมนเทียรมาตั้งแต่ปี ค.ศ. 747 ก็ยึดอำนาจจากราชวงศ์เมรอแว็งเฌียง แล้วสถาปนาราชวงศ์การอแล็งเฌียงโดยพระองค์เป็นปฐมกษัตริย์ พระเจ้าชาร์เลอมาญพระราชโอรสของพระองค์ก็ได้รับราชาภิเษกจากพระสันตะปาปาให้เป็นจักรพรรดิโรมันในปี ค.ศ. 800 นับเป็นผู้มีบทบาทโดดเด่นที่สุดพระองค์หนึ่งในประวัติศาสตร์ยุโรป
# มะไฟควาย
มะไฟควาย  เป็นพืชท้องถิ่นในมาเลเซีย เกาะสุมาตรา เกาะบอร์เนียว และภาคใต้ของไทย ภาคกลางเรียกลังแขหรือลำแข ปัตตานีเรียกมะแค้ ลังแข ภาษาอินโดนีเซียเรียกตัมปุยซายาหรือตัมปุยบูลัน ภาษามลายูเรียกตัมโปย เงาะซาไกเรียกลารัก เป็นไม้ยืนต้นขนาดใหญ่ ใบเกลี้ยง ไม่มีขนอ่อน แผ่นใบเรียวเข้าหาโคน ไม่เว้า ช่อดอกยาว ออกเป็นกลุ่มตามกิ่งหรือลำต้น ผลมีขนาดใหญ่ที่สุดเมื่อเทียบกับพืชในสกุลเดียวกันทั้งหมด ผลกลม เปลือกหนามาก มีกลีบเลี้ยงติดอยู่ ก้านของผลยาว แข็ง ผลดิบสีชมพูอมม่วง มีขน เมื่อแก่กลายเป็นสีน้ำตาล ไม่มีขน เนื้อสีขาวขุ่น แต่เมื่อถูกอากาศจะกลายเป็นสีดำอย่างรวดเร็ว มี 3-6 เมล็ด รสหวานอมเปรี้ยว ใช้รับประทานเป็นผลไม้
# ลาน
ลาน  เป็นไม้ยืนต้นในวงศ์ปาล์ม ใบเดี่ยว ใบใหญ่คล้ายพัด ช่อดอกขนาดใหญ่ทรงกรวย ดอกสีเหลืองอ่อน ผลแก่เต็มที่สีเหลืองกลมรี มีเปลือกหุ้ม สีเขียว เนื้อในสีขาว รสหวาน ผลแก่ เปลือกแข็ง สีดำ ตรงกลางผลกลวง มีน้ำอยู่ข้างใน ออกผลครั้งเดียวในชีวิต จากนั้นจะตาย ใบลานใช้ทำเครื่องจักสาน มุงหลังคา ลำต้นทำครก ผลกินสดหรือเชื่อม ในทางยา เปลือกลานใช้เป็นยาระบาย ใบลานเผาไฟใช้เป็นยาดับพิษ แก้อักเสบ รากใช้ฝนแก้ร้อน ขับเหงื่อ 
 อ้างอิง 
 นิดดา หงส์วิวัฒน์ และทวีทอง หงส์วิวัฒน์. ลาน ใน ผลไม้ 111 ชนิด: คุณค่าอาหารและการกิน. กทม. แสงแดด. 2550หน้า 201
หมวดหมู่:ผลไม้
หมวดหมู่:สมุนไพร
หมวดหมู่:วงศ์ย่อยลาน
# ซิลค์โรด (ตลาด)
ซิลค์โรด คือตลาดสินค้าออนไลน์ที่ผู้ชมต้องอาศัยทอร์ในการเข้าถึง สินค้าส่วนใหญ่ที่ขายบนซิลค์โรดถูกจัดเป็นของผิดกฎหมายในอำนาจศาลส่วนใหญ่ National Public radio (NPR) เรียกซิลค์โรดเป็น "แอมะซอน.คอม ของสิ่งเสพติดผิดกฎหมาย"

 รายละเอียด 
ผู้ซื้อและผู้ขายบนซิลค์โรดจะแลกเปลี่ยนโดยใช้ Bitcoin ซึ่งเป็นสกุลเงินเข้ารหัสที่มีความนิรนามสูง แต่เนื่องจากความผันผวนของอัตราแลกเปลี่ยนมีสูง ราคาสินค้าบนซิลค์โรดจึงผูกกับสกุลเงินดอลลาร์สหรัฐเพื่อป้องกันการเฟ้อหรือฝืดของเงินที่มากเกินไป ผู้ซื้อสามารถสมัครเป็นสมาชิกได้ทันที ในขณะที่ผู้ขายต้องประมูลบัญชีผู้ขายเพื่อลดความเป็นไปได้ของผู้ไม่ประสงค์ดีในการขายสินค้าที่มีข้อด่างพร้อย ซิลค์โรดเปิดขึ้นในเดือนกุมภาพันธ์ ค.ศ. 2011 โดยมีผู้ขายส่วนใหญ่อยู่นอกสหรัฐอเมริกาและสหราชอาณาจักรและขายสินค้าพวกกัญชา เฮโรอีน แอลเอสดีและยาเสพติดอื่น ๆ ทว่าผู้ให้บริการซิลค์โรดไม่อนุญาตให้มีการซื้อขายสินค้าหรือบริการที่มีจุดประสงค์เพื่อทำอันตรายต่อผู้อื่น นอกจากนี้ผู้บริหารยังกล่าวอีกว่า มากกว่าร้อยละ 99 ของธุรกรรมที่ทำภายในระบบ ทำให้ทั้งผู้ซื้อและผู้ขายพึงพอใจ

 ชื่อเสีย 
หลังจากที่บล็อก Gawker ได้เขียนถึงเรื่องราวของตลาดแห่งนี้ วุฒิสมาชิกชาร์ลส์ ชูเมอร์ และวุฒิสมาชิกโจ แมนชินก็ส่งจดหมายถึงอัยการสูงสุด เอริก โฮลเดอร์และผู้อำนวยการสำนักงานป้องกันและปราบปรามยาเสพติด (DEA) มิเชล เลนเนิร์ท เรียกร้องให้ปิดตลาดซิลค์โรดลง โดยในการแถลงข่าว ชูเมอร์ได้อธิบายถึงซิลค์โรดไว้ว่า

หลังจากนั้นผู้ดูแลของซิลค์โรดได้เขียนลงบนฟอรั่มของซิลค์โรดไว้ว่า

หลังจากนั้นจำนวนผู้เข้าสู่ซิลค์โรดก็เพิ่มขึ้นอย่างรวดเร็วเช่นเดียวกันกับสกุลเงินบิทคอยน์ที่แข็งค่าขึ้นเช่นกัน
# คนป่วนสายฟ้า
คนป่วนสายฟ้า  ภาพยนตร์ไทยในปี พ.ศ. 2540 โดย อุดม อุดมโรจน์ ของค่าย ไฟว์สตาร์โปรดักชั่น นำแสดงโดย ชาคริต แย้มนาม, เจษฎาภรณ์ ผลดี, ซอนย่า คูลลิ่ง และบิลลี่ โอแกน

 เนื้อเรื่อง 
พ่อแม่ของอิท หรืออิทธิพล เป็นเพื่อนกับพ่อแม่ของแทนคุณ ทั้งคู่เกิดพร้อมกัน ที่โรงพยาบาลเดียวกัน และหมอทำคลอดคนเดียวกัน โดยห่างกันแค่ 1 นาทีเท่านั้น อิทนั้นไม่ชอบหน้าแทนคุณตั้งแต่เป็นทารกแล้ว อิทอยู่ในครรภ์แม่นาน 10 เดือน ถึงคลอด ขณะที่แทนคุณเพียง 7 เดือนเท่านั้น อิทเมื่อเข้าเรียน เป็นคนที่เรียนเก่งมาก ทำอะไรก็ได้ที่ 1 ตลอด แต่เมื่อทั้งคู่โตขึ้นและเข้ามหาวิทยาลัย กลับต้องเจอกับแทนคุณ อิทเมื่อจะมีแฟน คือ จิ๊ก แทนคุณก็มี แป๋ว เป็นแฟน วันหนึ่ง อิทได้ถูกทาบทามเข้าสู่วงการบันเทิง อิทได้แสดงเป็นพระเอกเรื่องแรก แทนคุณก็ตามมาด้วย แต่กลับได้เพียงบทประกอบ แต่ใครต่อใครรวมถึงจิ๊กก็แห่มาสนใจแต่แทนคุณ อิทขณะนั้นได้ขอให้เพิ่มบทแก่แทนคุณ จนในที่สุดแทนคุณก็เป็นพระเอกอีกคนคู่กับอิท ขณะที่จิ๊กก็กำลังจะตีจากจากอิทไปหาแทนคุณอีกด้วย อิทจึงต้องร่วมกับ พี่เปี่ยม และจก พี่ชายของจิ๊ก ตามล่าตัวแทนคุณ

 นักแสดง 
 ชาคริต แย้มนาม...อิท/ อิทธิพล
 เจษฎาภรณ์ ผลดี...แทนคุณ
 ซอนย่า คูลลิ่ง...จิ๊ก
 บิลลี่ โอแกน...พี่เปี่ยม
 วัชระ ปานเอี่ยม...ผู้อำนวยการสร้าง
 เล็ก ไอศูรย์...พ่อของอิท
 คัทรียา กาญจนโรจน์...แม่ของอิท
 กฤษณ์ ศุกระมงคล...บรรทัด-พ่อของแทนคุณ
 ชยุต บุรกรรมโกวิท...คุณครรชิต
 วิชัย จงประสิทธิ์พร...พี่แมว

 เบื้องหลัง 
คนป่วนสายฟ้า เป็นภาพยนตร์จากการอำนวยการสร้าง บทภาพยนตร์และกำกับ โดย อุดม อุดมโรจน์ เกี่ยวกับชาย 2 คน ที่เกิดมาพร้อมกันทั้งคู่ และต้องถูกชะตากรรมลิขิตให้มาพบเจอกันตลอด แม้จะไม่ถูกกันก็ตาม จากสยามโซน

โดยถือเป็นบทบาทการแสดงอย่างเป็นทางการครั้งแรกของ ชาคริต แย้มนาม ซึ่งขณะนั้นเป็นพิธีกร และทำให้ชาคริตได้เข้าชิงรางวัลทางการแสดงเป็นครั้งแรก เป็นการแสดงครั้งที่ 2 ของ เจษฎาภรณ์ ผลดี หลังจากแจ้งเกิดอย่างเต็มตัวจาก 2499 อันธพาลครองเมือง เมื่อต้นปีเดียวกันสุดปัง!! "ชาคริต" หวนเจอ "ติ๊ก" ในรอบ 20 ปี เป็นภาพยนตร์เรื่องแรกของ ซอนย่า คูลลิ่ง ที่ก่อนหน้านั้นเป็นนางแบบและแสดงนำในละครโทรทัศน์พิม ซอนย่า หวนคืนหนังไทย ปลื้มบทถูกใจใน รัก และเป็นภาพยนตร์ที่ทำให้ บิลลี่ โอแกน ได้ได้รับรางวัลนักแสดงสมทบยอดเยี่ยมในปีนั้นวิลเลี่ยม มิตตกริน โอแกน

ฉากบนรถไฟในตอนท้ายเรื่องนั้นใช้เวลาถ่ายทำนานกว่า 2 เดือน และถือเป็นภาพยนตร์ที่เต็มไปด้วยสัญลักษณ์ที่จะสื่อความหมายในแบบภาพยนตร์อิสระ จัดว่าทำได้ค่อนข้างล้ำสมัยพอสมควร"คนป่วนสายฟ้า"...ชะตาฉันใครลิขิต จากข่าวสด

 รางวัล 
 ปี พ.ศ. รางวัล สาขา โดย ผล2540รางวัลภาพยนตร์แห่งชาติ สุพรรณหงส์ ครั้งที่ 7นักแสดงสมทบชายยอดเยี่ยมบิลลี่ โอแกน ได้รับรางวัลนักแสดงนำชายยอดเยี่ยมชาคริต แย้มนามเข้าชิงรางวัล Cinemag Spirit Awards ครั้งที่ 2นักแสดงสมทบชายยอดเยี่ยมบิลลี่ โอแกนได้รับรางวัล
# ธงชาติฮังการี
ธงชาติฮังการี  เริ่มใช้เมื่อวันที่ 1 ตุลาคม ค.ศ. 1957 มีทั้งหมด 3 สี คือ สีแดง ,สีขาว และ สีเขียว โดยสีแดง หมายถึง เลือดของผู้รักชาติ สีขาว หมายถึง สันติภาพและแม่น้ำดานูบ สีเขียว หมายถึง ความหวังและธรรมชาติ ในประเทศฮังการี ธงชาติฮังการี ,9ddnและเคยเป็นธงประจำสาธารณรัฐประชาชนฮังการี
thumb|300px|แบบสร้างธงชาติฮังการี

รายละเอียดและกฎระเบียบ
รัฐธรรมนูญแห่งสาธารณรัฐฮังการีมิได้กำหนดสัดส่วน ความกว้าง:ความยาว ของธงชาติ;Magyarország Alaptörvénye แต่, รัฐบัญญัติที่ออกประกาศใช้ในปี ค.ศ. 1957 ได้มีการกำหนดสัดส่วน ความกว้าง:ความยาว ของธงเรือแห่งชาติ โดยมีลักษณะเดียวกับธงชาติ (ธงแถบสีแดง-ขาว-เขียว) ในสัดส่วน 2:3.

รัฐบัญญัติที่รัฐบาลประกาศบังคับใช้เมื่อ ค.ศ. 2000, ว่าด้วยสัดส่วนธง (แม้เคยมีการกำนดไว้ในรัฐธรรมนูญ แต่มิได้เกิดขึ้น ในปี ค.ศ. 1995Law 1995/LXXXIII หรือ ค.ศ. 2000Law 2000/XXXVIII legislation) ธงชาติ และ ธงราชการที่ใช้โดยรัฐบาล หรือ สถานที่ราชการ ให้ใช้สัดส่วนธงที่ 1:2.

แบบธงชาติ
 20px ธงแถบตามยาวสีแดง-ขาว-เขียว. การประดับธงในรูปแบบต่างๆ โดยมีระเบียบปฏิบัติตามเอกสารที่ 1995/LXXXIII §11 (3) "(3)  ในกรณีที่ระบุไว้ในวรรค (1) และ (2), การแขวนและประดับธงสามารถใช้ในการอ้างอิงเชิงประวัติศาสตร์.", โดยวรรค (1) หัวข้อที่: 1995/LXXXIII §11 (1) "(1) สำหรับวัตถุประสงค์ในการใช้ธงดังกล่าว เพื่อแสดงความเป็นชาติ และ สามารถใช้ประดับตามสถานที่ต่างๆ โดยนั้นอาจมีตราแผ่นหรือไม่ก็ได้, ตามที่กฎหมายได้กำหนด."
 20px ธงชาติราชการสำหรับที่ทำการรัฐบาล และ สถานที่ราชการ, สัดส่วน 1:2 (by decree from 2000). According to 1995/LXXXIII §11 (4), ที่กลางธงมีตราแผ่นดิน (แบบตราแผ่นที่ประดับบนธงนั้นไม่มีการกำหนดที่แน่นอน).
 20px ธงราชการกองทัพ ธงพื้นสีขาว ขอบที่งสี่ด้านมีสามเหลี่ยมเปลวเพลิงสีแดง-เขียว flammulette ("flame tongues", สามเหลี่ยมที่มีขอบหยัก) , กลางธงมีตราแผ่นดินรองรับด้วยช่อโอ๊คทางด้านซ้ายและช่อมะกอกทางด้านขวา. สัดส่วนของธงไม่มีการกำหนดขนาด. (1995/LXXXIII §8 (1))
 20px ธงชาติ และ ธงพาณิชย์ สัดส่วน2:3 (บังคับใช้ตามรัฐบัญญัติ เมื่อ ค.ศ. 1957) ลักษณะเดียวกับธงชาติ (สำหรับกองเรือพาณิชยนาวี)
 20px ธงราชการและ ธงเรือราชการ; สัดส่วน2:3 ลักษณะเดียวกับธงชาติ ที่กลางธงมีตราแผ่นดิน
 20px ธงรัฐนาวี ลักษณะเดียวกับธงกองทัพ ขอบที่งสี่ด้านมีสามเหลี่ยมสีแดง-เขียวสลับ, ตราแผ่นดินบนธงนั้นเยื้องมาทางด้านคันธง. สัดส่วนของธงไม่มีการกำหนดขนาด. (1995/LXXXIII §8 (2))

ภาพธง 
ธงในขนาดต่างๆ

ธงในอดีต 

ดูเพิ่ม
 รายชื่อธงในประเทศฮังการี
 ตราแผ่นดินของฮังการี
 ฮิมนุส (เพลงชาติฮังการี)
# หมีแว่น
หมีแว่น หรือ หมีแอนดีน  เป็นหมีขนาดเล็กชนิดหนึ่ง จัดเป็นหมีเพียงชนิดเดียวเท่านั้นที่พบได้ในทวีปอเมริกาใต้ และเป็นหมีเพียงชนิดเดียวเท่านั้นที่อยู่ในสกุล Tremarctosและยังคงเป็นหมีชนิดเดียวที่อยู่ในวงศ์ย่อยTremarctinaeหรือหมีหน้าสั้นที่ยังคงดำรงเผ่าพันธุ์ไว้อยู่

สีที่โดดเด่น เกือบทั่วใบหน้าและส่วนบนของหน้ามีขนสีขาวอมเหลือง โดยเฉพาะรอบดวงตาเป็นวงกลมคล้ายสวมแว่นอยู่ อันเป็นที่มาของชื่อ ตัวผู้มีขนาดใหญ่กว่าตัวเมีย

หมีแว่นตัวผู้ขนาดโตเต็มที่มีน้ำหนักประมาณ 100–200 กิโลกรัม (220–440 ปอนด์) ขณะที่ตัวเมียมีน้ำหนักประมาณ 35–82 กิโลกรัม  มีความสูงตั้งแต่ 120–200 เซนติเมตร (47–79 นิ้ว) ขณะที่ความยาวหางประมาณ 7 เซนติเมตร (2.8 นิ้ว) ความกว้างของบ่าตั้งแต่ 60–90 เซนติเมตร (24–30 นิ้ว)Brown, Gary (1996). Great Bear Almanac. p. 340. ISBN 1-55821-474-7. จัดเป็นสัตว์กินเนื้อที่มีขนาดใหญ่ที่สุดในทวีปอเมริกาใต้

หมีแว่น อาศัยอยู่ในป่าเมฆและป่าดิบ หรือที่ราบสูงของทวีปอเมริกาใต้แถบเทือกเขาแอนดีส เช่น โบลิเวีย, เอกวาดอร์, เวเนซุเอลา, เปรู, ปานามา และอาร์เจนตินา โดยพบได้ในพื้นที่สูงถึง 4,200 เมตร จากระดับน้ำทะเล ปริมาณในธรรมชาติในปัจจุบันเหลืออยู่ประมาณ 2,000–3,000 ตัว เป็นหมีที่หากินและอยู่อาศัยบนต้นไม้เป็นหลัก แม้จะมีน้ำหนักตัวมากก็สามารถปีนป่ายต้นไม้ได้อย่างคล่องแคล่ว โดยใช้กรงเล็บที่แหลมคม ซึ่งประกอบด้วยสารเคอราตินที่แข็งแกร่ง รวมถึงสามารถกระโดดจากต้นไม้ต้นหนึ่งไปยังอีกต้นหนึ่งได้ด้วย แต่หมีวัยอ่อนกว่าจะมีความชำนาญน้อยกว่าหมีที่มีอายุมากกว่า ขณะที่จะปีนลงต้นไม้นอกจากจะใช้การไต่ลงด้วยกรงเล็บแล้วยังใช้ประโยชน์จากแรงโน้มถ่วงอีกด้วย ตัวเมียมีลูกคราวละ 1–2 ตัว ลูกหมีจะอาศัยอยู่กับแม่จนกระทั่งอายุได้ 8 เดือน โดยมักจะเกาะหลังแม่ไปไหนมาไหนตลอด 

หมีแว่น เป็นหมีที่กินผลไม้เป็นอาหารหลัก ที่ชื่นชอบมากที่สุดคือ พืชในวงศ์มะม่วง และพืชในวงศ์สับปะรดที่เกาะอยู่ตามกิ่งไม้ในยอดไม้ โดยเฉพาะส่วนของก้านใบที่สดช่ำ และก็กินสัตว์ขนาดเล็ก เช่น แมลง เป็นอาหารเสริมได้ด้วยIn Too Deep, สารคดีทางอนิมอลพลาเน็ต ทางทรูวิชั่นส์: ศุกร์ที่ 8 มีนาคม 2556 นอกจากนี้แล้วยังมีคำกล่าวอ้างจากชาวพื้นเมืองที่อาศัยอยู่ในถิ่นที่อยู่ของหมีแว่น ยืนยันว่า หมีแว่นเป็นสัตว์ที่ล่าสัตว์อื่นกินเป็นอาหารด้วย เช่น ปศุสัตว์ต่าง ๆ รวมถึงแมวป่าด้วย จึงทำให้หมีแว่นถูกล่าจากเหตุนี้ รวมถึงการถูกล่าเพื่อนำไปเป็นอาหารและการค้าด้วยจุดประกาย 7 WILD, สวัสดี...หมีแว่น จากมังสวิรัติสู่นักล่า. กรุงเทพธุรกิจปีที่ 29 ฉบับที่ 10199: วันพฤหัสบดีที่ 25 สิงหาคม พ.ศ. 2559
# ยอ
ยอ (L.) เป็นพืชพื้นเมืองในแถบพอลินีเชียตอนใต้ แล้วแพร่กระจายไปยังบริเวณอื่น ๆ ภาษามลายูเรียกเมอกาดู ในหมู่เกาะในมหาสมุทรแปซิฟิกเรียกโนนู เป็นไม้ยืนต้น ต้นสี่เหลี่ยม เปลือกต้นเรียบ ใบสีเขียวเข้ม ดอกออกเป็นช่อที่ซอกใบ ฐานดอกติดกันแน่นเป็นทรงกลม ผลทรงยาวรี เมื่ออ่อนสีเขียว พอสุกเปลี่ยนเป็นสีขาวนวล เนื้อนุ่ม รสเผ็ด กลิ่นแรง มีเมล็ดจำนวนมาก สีน้ำตาลเข้ม

 สารอาหารและสารเคมีในผลยอ 
left|thumb|ผลยอในฮาวาย
thumb|left|ผลยอผ่าตามขวางแสดงลักษณะของผลรวม
ใบอ่อนนำมาลวกกินกับน้ำพริก แกงจืด แกงอ่อม หรือใช้รองกระทงห่อหมก ผัดไฟแดง ลูกยอสุกกินกับเกลือหรือกะปิ ลูกห่ามใช้ตำส้มตำ ปัจจุบันมีการนำลูกยอไปคั้นเป็นน้ำลูกยอ ใช้ดื่มเป็นยาลดความดันโลหิต ทำให้นอนหลับ ป้องกันโรคภูมิแพ้ 

ลูกยอบดประกอบด้วยคาร์โบไฮเดรตและเส้นใย Nelson, Scot C. (2006) "Nutritional Analysis of Hawaiian Noni (Noni Fruit Powder)" The Noni Website. Retrieved 15-06-2009. มีธาตุอาหารที่พบในน้ำลูกยอเล็กน้อยNelson, Scot C. (2006) "Nutritional Analysis of Hawaiian Noni (Pure Noni Fruit Juice)" The Noni Website. Retrieved 15-06-2009. ในลูกยอบดมี วิตามินซี ไนอะซิน (วิตามิน B3), เหล็ก และโพแทสเซียม วิตามินเอ, แคลเซียม และ โซเดียม เมื่อคั้นเป็นน้ำจะเหลือแต่วิตามินซี  ในปริมาณครึ่งหนึ่งของส้มดิบ แต่มีโซเดียมสูงกว่า ลูกยอมีสารเคมีหลายชนิด เช่น ลิกนัน โพลีแซคคาไรด์   ฟลาโอนอยด์ อีริดอยด์ กรดไขมัน สโคโปเลติน  และ อัลคาลอยด์ แม้จะมีการศึกษาฤทธิ์ทางชีวภาพของสารเหล่านี้ แต่ยังไม่เพียงพอต่อการสรุปถึงประโยชน์ต่อมนุษย์ 

 การใช้ประโยชน์ 
ใบสดใช้สระผม กำจัดเหา ผลยอแก่มี asperuloside แอนโทรควิโนน ช่วยขับพยาธิ แก้ท้องอืด ท้องเฟ้อ ในโพลีเนเซีย ใช้ผลอ่อน ใบและรากใช้รักษาความผิดปกติของประจำเดือน ความระคายเคืองในทางเดินอาหาร เบาหวาน โรคเกี่ยวกับตับ และการติดเชื้อในระบบขับถ่ายปัสสาวะ  ชาวโอรังอัซลีในรัฐเปรัก ประเทศมาเลเซีย ใช้น้ำคั้นจากผลรักษาดีซ่านSamuel, A.J.S.J., Kalusalingam, A., Chellappan, D.K., Gopinath, R., Radhamani, S., Husain, H. A., Muruganandham, V., Promwichit, P. 2010. Ethnomedical survey of plants used by the orang asli in kampong bawong, Perak, West Malaysia. Joutnal of Ethnobiology and Ethnomedicine. 6:5

รากใช้ย้อมสีให้สีแดงหรือสีน้ำตาลอ่อน เปลือกให้สีแดง เนื้อในเปลือกสีเหลืองใช้ย้อมสีผ้าบาติก ในฮาวาย สกัดสีเหลืองจากรากยอใช้ย้อมผ้า  มีการสกัดน้ำมันจากเมล็ดยอ  ซึ่งมีกรดลิโนเลอิกมาก  ใช้ทาลดการอักเสบและลดการเกิดสิว ลูกยอสุก รับประทานโดยนำมาจิ้มกับพริกกับเกลือหรือเอามาสับเอาแต่เนื้อกวนกับน้ำตาล ใบยอใช้รองห่อหมก แกงอ่อมใบยอ แกงเผ็ดปลาขมิ้นใบยอ ผักลวกจิ้มน้ำพริกนิดดา หงส์วิวัฒน์. ยอ สุดยอดอาหารของคนโบราณ. ครัว ปีที่ 21 ฉบับที่ 244 ตุลาคม 2557 หน้า 18
# เดาต์
เดาต์  เป็นอัลบั้มที่สองของวงจีซัสโจนส์ ในปี 1991 ผ่านทางค่ายฟูดเรเคิดส์ที่ได้จัดจำหน่ายโดย เอสบีเคเรเคิดส์และผ่านทางค่ายพาร์โลโฟน อัลบั้มได้ขึ้นอันดับที่ 25 ในสหรัฐ และขึ้นในท็อปซาร์ตในสหราชอาณาจักร

รายชื่อเพลง
เพลงทั้งหมดได้แต่งขึ้นโดย ไมค์ เอ็ดเวิดส์ ยกเว้นที่ระบุไว้
 "Trust Me" - 2:08
 "Who? Where? Why?" - 3:35
 "International Bright Young Thing" - 3:12
 "I'm Burning" - 3:20
 "Right Here, Right Now" - 3:09
 "Nothing to Hold Me" (Mike Edwards, Iain Baker) - 3:21
 "Real Real Real" - 3:08
 "Welcome Back Victoria" - 3:37
 "Are You Satisfied?" - 3:52 (Bonus track on US versions)
 "Two and Two" - 2:53
 "Stripped" - 3:51
 "Blissed" - 4:49
# ชูชัย ลูกปัญจมา
ชูชัย ลูกปัญจมา เจ้าของฉายา จอมเตะยานเกราะ เป็นนักกีฬามวยไทยชาวไทย ซึ่งเป็นแชมป์รุ่นเวลเตอร์เวท ที่ได้รับการกล่าวถึงในสื่อประเทศญี่ปุ่นจนถึงปัจจุบัน"とんねるずのみなさんのおかげでした・モジモジくん『ぱっきゃお君』&きたなトラン～あんかけスペシャルin横浜～"感想  เขาเคยพบกับคู่ชกรุ่นใหญ่อย่าง พิจิตร สิงห์เชื้อเพลิง รวมถึงเคยชกกับพุฒ ล้อเหล็ก ในวันที่ 8 กุมภาพันธ์ พ.ศ. 2517 ที่สนามมวยเวทีลุมพินีที่ซึ่งชูชัยเป็นฝ่ายแพ้คะแนน

 ประวัติ 
ในวันที่ 19 กรกฎาคม พ.ศ. 2518 ที่โครักกุเอ็น ฮอลล์ กรุงโตเกียว ชูชัยได้พบกับคู่ชก ทาดาชิ ซาวามูระ ซึ่งเป็นการแข่งขันที่เข้มข้นตั้งแต่ต้นจนจบการแข่งขันด้วยการเตะที่หนักหน่วง และซาวามูระก็เป็นฝ่ายถูกน็อคด้วยหมัดขวาจนทรุดฮวบลงสู่ผืนผ้าใบ ในช่วงวินาทีที่ 52 ของยกที่ 4No.30 キックボクシングの誕生とキックの鬼・沢村忠  ซาวามูระได้รับการนำตัวออกไปโดยใช้เปล ซึ่งรุ่นน้ำหนักที่ชูชัยเข้าแข่งขันเป็นหลักคือรุ่นเวลเตอร์เวท ส่วนซาวามูระคือรุ่นไลท์เวท

ปัจจุบัน ชูชัยเป็นทหารบกที่รับราชการอยู่ที่จังหวัดฉะเชิงเทรา ซึ่งเป็นบ้านเกิดของเขาเอง
# ผีคนเป็น
ผีคนเป็น  ภาพยนตร์ไทยในปี พ.ศ. 2549 กำกับโดย มณฑล อารยางกูร

คำโปรย
ไม่มีคน อย่าคิดว่า...ไม่มีใคร 

เรื่องย่อ
เมย์ หญิงสาวที่มีอาชีพนักแสดงตัวประกอบ เธอมีความฝันว่าสักวันจะต้องเป็นนักแสดงเด่นดังมีชื่อเสียง วันหนึ่ง เมย์รับงานเป็นนักแสดงที่ได้รับบทเป็นติ่งให้กับการทำแผนประกอบคำรับสารภาพให้ตำรวจ ด้วยการแสดงที่สมจริง มีอารมณ์ร่วม และดูไม่น่าเบื่อ ทำให้เมย์เป็นที่สนใจ ชื่นชอบ ของนักข่าว และบางสิ่งที่ไม่อาจรู้ได้ว่ามันคืออะไร 

จนในที่สุด เมย์ได้กลายมาเป็นนักแสดงที่มีชื่อเสียงจริง ๆ และได้รับทาบทามให้แสดงนำในเรื่อง "ผีคนเป็น" ซึ่งสร้างมาจากเรื่องจริง โดย เมย์ ต้องแสดงเป็น ติ่ง หญิงสาวที่มีอาชีพนักแสดงการทำแผนประกอบคำรับสารภาพต่าง ๆ ในคดีฆาตกรรม "มีน" อดีตนางสาวไทยที่ถูกฆ่าอย่างอำมหิต จนเป็นคดีสะเทือนขวัญ โดยมี หมอจรัล  ผู้เป็นสามีและ คุณไฝ ตกเป็นผู้ต้องสงสัย และเธอจะต้องถูกผีของคุณมีนเข้าสิงด้วย ซึ่งระหว่างการถ่ายทำอยู่นั้น เธอได้ประสบกับเรื่องแปลก ๆ ทั้งที่เกิดขึ้นกับตัวเมย์เองจนควบคุมตัวไม่ได้ เรื่องมีอยู่ว่าคุณมีนที่อุ๋มแสดงนั้นซึ่งมีตัวตนจริงๆ เธอเป็นสาวประเภทสองและเธอเป็นนางรำ นอกจากนี้เธอยังเป็นแฟนคลับของเมย์อีกด้วยจนเธออยากทำศัลยกรรมบนใบหน้าเพื่อให้สวยเหมือนเมย์แต่เธอเสียชีวิตไปแล้วจากการทำศัลยกรรมบนใบหน้า หลังจากนั้นวิญญาณของเธอพยายามสิงร่างของเมย์หลายครั้ง ตลอดจนคนในกองถ่ายทั้งหมดก็ค่อย ๆ ตายไปทีละคน ๆ เพราะเป็นฝีมือของวิญญาณสาวประเภทสอง จนในที่สุดวิญญาณสาวประเภทสองสิ่งร่างของเมย์โดยสมบูรณ์แบบ 

นักแสดง
พิชญ์นาฎ สาขากร...เมย์/ติ่ง
อาภาศิริ นิติพน...อุ๋ม/มีน
เพ็ญพักตร์ ศิริกุล...ต่าย/คุณไฝ
โชคชัย เจริญสุข...โชค/หมอจรัล
ราเชนทร์ ลิ้มตระกูล...พี่เชน (ผู้กำกับฯ)
สมภพ เวชชพิพัฒน์...ผู้เขียนบทฯ

เบื้องหลังและคำวิจารณ์
ผีคนเป็น เป็นผลงานภาพยนตร์จากการกำกับของ มณฑล อารยางกูร จตากการผลิตของ อาวอง ซึ่งเป็นบริษัทในเครือของ อาร์.เอส. โปรโมชั่น

โดยระหว่างการถ่ายทำนั้น ซึ่งได้ถ่ายทำในสถานที่ ๆ เคยเกิดเหตุฆาตกรรมมาจริง ๆ ได้มีภาพแปลก ๆ ที่เชื่อว่าเป็นวิญญาณจริง ๆ ปรากฏขึ้นมาในภาพถ่ายต่าง ๆ จำนวนมาก ซึ่งได้ถูกนำมาขึ้นเครดิตในตอนท้ายด้วย คลิป ผีจริง ระบาดกลางกองถ่าย ผีคนเป็น! เมย์ หลอน ไม่อยากเล่นต่อแล้ว

ภาพยนตร์ได้รับเสียงวิจารณ์ว่า น่ากลัว แต่เนื้อเรื่องค่อนข้างซับซ้อน เพราะเป็นการซ้อนเรื่อง 3 เรื่องเข้าไว้ด้วยกัน และบางเสียงก็ว่าไม่สนุก ดูไม่รู้เรื่องเลยก็มีคำวิจารณ์จาก สยามโซน
# ดาวไมรา
ดาวไมรา  อยู่ในกลุ่มดาวซีตัส ห่างจากโลกเราประมาณ 200-400 ปีแสง เป็นระบบดาวคู่ที่ประกอบด้วยดาวยักษ์แดง 2 ดวงคือ ดาวไมรา เอ (Mira A) และดาวไมรา บี (Mira B)  ดาวไมรา เอ ยังเป็นดาวแปรแสงและเป็นดาวแปรแสงซึ่งมิใช่ซูเปอร์โนวาดวงแรกที่มีการค้นพบอีกด้วย หากไม่นับรวม Eta Carinae ในกลุ่มดาวกระดูกงูเรือแล้ว ไมราจัดว่าเป็นดาวแปรแสงแบบมีวงรอบที่สว่างที่สุดบนท้องฟ้า แต่อาจมองด้วยตาเปล่าไม่เห็นในบางช่วงของวงรอบการส่องสว่างของมัน
# รัชดาภิเษก (แก้ความกำกวม)
รัชดาภิเษก (อังกฤษ:Silver Jubilee) คือการฉลองวาระครบรอบ 25 ปี และอาจหมายถึง

 พระราชพิธีรัชดาภิเษก พ.ศ. 2514
 ถนนรัชดาภิเษก บางครั้งเรียกย่อว่า ถนนรัชดา
 สถานีรัชดาภิเษก สถานีรถไฟฟ้าสายสีน้ำเงิน
 แขวงรัชดาภิเษก เขตดินแดง กรุงเทพมหานคร 10400
# ปลาพริสเทลล่า
ปลาพริสเทลล่า  เป็นปลาน้ำจืดขนาดเล็ก ชนิดหนึ่ง ในวงศ์ปลาคาราซิน (Characidae) จัดเป็นปลาเพียงชนิดเดียวเท่านั้นที่อยู่ในสกุล Pristellaจาก itis.gov 

มีลักษณะลำตัวสีน้ำตาลอ่อน ปลายครีบทุกครีบ ยกเว้นครีบอกมีสีดำ มีลักษณะเด่น คือ เป็นปลาที่มีลำตัวโปร่งแสง จนสามารถทองทะลุไปเห็นถึงอวัยวะภายในได้ ปลาพิดาล่า

มีขนาดโตเต็มที่ 4 เซนติเมตร อาศัยอยู่รวมกันเป็นฝูงในทวีปอเมริกาใต้ แถบประเทศเวเนซุเอลา, กายอานา, ซูรินาม, เฟรนช์เกียนา และตอนเหนือของบราซิล โดยเฉพาะในแหล่งน้ำที่มีค่าความเป็นกรดด่างต่ำกว่าความเป็นกลาง (-7 pH)Pristella maxillaris 

เป็นปลาที่ได้รับความนิยมอย่างมากในการเลี้ยงเป็นปลาสวยงาม ปัจจุบันมีการเพาะขยายพันธุ์ได้ในที่เลี้ยง โดยมีการพัฒนาสายพันธุ์ให้สีลำตัวให้แปลกไปจากธรรมชาติ เช่น สีขาวทอง แต่ก็ยังคงความโปร่งแสงอยู่See Through, คอลัมน์  Fish Photolism โดย Aropharma หน้า 31. นิตยสาร Aquarium Biz ฉบับที่ 21 ปีที่ 2: มีนาคม 2012
# เวิลด์ โฟล์คเซน
เวิลด์ โฟล์คเซน "เซน" ในชื่ออัลบั้ม มาจากนิกายสาขาหนึ่งในพระพุทธศาสนา ว่าด้วยปรัชญาในการดำรงชีวิต อีกนัยหนึ่งมาจากชื่อเล่นลูกสาวคนโตของ แอ๊ด - ยืนยง โอภากุล นั่นเอง เป็นสตูดิโออัลบั้มเดี่ยวลำดับที่ 5 ของแอ๊ด - ยืนยง โอภากุล หัวหน้าวงดนตรีเพื่อชีวิต คาราบาว โดยชุดนี้ออกมาในแนวดนตรีโฟล์ก มีนักดนตรีบรรเลงหลักในการบันทึกเสียงเพียง 1 - 2 คน อีกทั้งยังได้นักดนตรีรับเชิญ อาทิ เทียรี่ เมฆวัฒนา มาร้องร่วมในเพลง เพื่อเมืองไทย และ ทอดด์ ทองดี ที่มาช่วยแต่งและร้องท่อนภาษาอังกฤษในชุดนี้ถึง 3 เพลง คือ ยืนยงอย่างเนลยัง, World และ แสงดาว

เพลงต่างๆ ในอัลบั้ม ยืนยงยังคงตีแผ่ประเด็นต่างๆ ทั้งเรื่องที่เกี่ยวกับ สังคม สิ่งแวดล้อม บันทึกเหตุการณ์สำคัญ ตลอดจนการกล่าวถึงบุคคลที่เป็นแรงบันดาลใจ“ยืนยงเอาอย่างนีล ยัง .. เขาดีดกีต้าร์ปากเป่าเม้าท์ออร์แกน” แต่ไม่มีเรื่องการเมืองเช่นอัลบั้มชุดที่แล้ว โดยลดโทนเนื้อหาและดนตรีให้ฟังสบายๆ เรียบง่าย เพลงที่พอเป็นที่จดจำและมีการเผยแพร่เรื่อยมา ได้แก่ บ้า, หลวงพ่อประจักษ์ และ เพื่อเมืองไทย ซึ่งเป็นฉบับขยายจากเดิมที่ใช้ประกอบภาพยนตร์โฆษณาเครื่องดื่มโค้ก

 รายชื่อเพลงในอัลบั้ม    
 ยืนยงอย่างเนลยัง
 บ้า
 World
 ฝนดิน
 เพื่อเมืองไทย
 ศรอรชุน
 หลวงพ่อประจักษ์
 แสงดาว
 ประตูหลัง
 บรรพบุรุษชาวนา

 ผู้ร่วมงาน 
 ยืนยง โอภากุล : ร้องนำ, กีต้าร์, แต่งเพลงทุกบทเพลงในอัลบั้ม
 อนุพงษ์ ประถมปัทมะ (อ๊อด) : เบส
 โก้ อรชุน (ชูชาติ หนูด้วง) : กลอง
 ทอดด์ ทองดี : ร้องและแต่งคำร้องเพลงภาคภาษาอังกฤษ
 อู๊ด ยานนาวา: ช่วยตีกลองในเพลง หลวงพ่อประจักษ์
 น้อย อรชุน (สตาร์ไบรท์) : เม้าท์ออร์แกนในบางท่อนของเพลง ยืนยงอย่างเนลยัง
 เทียรี่ เมฆวัฒนา : ร่วมร้องในเพลง เพื่อเมืองไทย
 เอกชัย ชูวงศ์ : ควบคุมการอัดเสียง
 Kenny Jackel, อ๊อด, เจี๊ยบ : มิกซ์เสียง

 เชิงอรรถ
# ฟุตซอลทีมชาติสเปน
ฟุตซอลทีมชาติสเปน  เป็นทีมฟุตซอลตัวแทนจากประเทศสเปนร่วมแข่งขันในระดับนานาชาติ ภายใต้การดูแลของราชสหพันธ์ฟุตบอลสเปน เป็นหนึ่งในทีมฟุตซอลที่แข็งแกร่งที่สุดในโลก โดยการชนะเลิศฟุตซอลชิงแชมป์แห่งชาติยุโรป 6 สมัย และฟุตซอลชิงแชมป์โลก 2 สมัย

 ผลงานการแข่งขัน 
ฟุตซอลชิงแชมป์โลก
ฟุตซอลชิงแชมป์โลกปีรอบเล่นชนะเสมอแพ้ได้เสีย 1989รอบแรก3201149 1992อันดับ 385124235 1996รองชนะเลิศ87013412 2000ชนะเลิศ8800418 2004ชนะเลิศ8611307 2008รองชนะเลิศ97202911 2012กำลังแข่งขัน------รวม6/644354519082

ฟุตซอลชิงแชมป์ยุโรป
ฟุตซอลชิงแชมป์ยุโรปปีรอบเล่นชนะเสมอแพ้ได้เสีย 1996ชนะเลิศ4310137 1999รองชนะเลิศ5410177 2001ชนะเลิศ5500195 2003อันดับ 3412186 2005ชนะเลิศ5401157 2007ชนะเลิศ5320167 2010ชนะเลิศ5410275 2012ชนะเลิศ5500207รวม8/838297213551

 ผู้เล่นชุดปัจจุบัน 
 ผู้เล่นชุดปัจจบันในศึก ฟุตซอลชิงแชมป์โลก 2012 

หัวหน้าผู้ฝึกสอน:  เบนันเซียว โลเปซ
# พระราชวัชรสิริมงคล (สี สิริญาโณ)
พระราชวัชรสิริมงคล (เกิด 23 พฤษภาคม พ.ศ. 2467) เป็นพระสงฆ์ชาวไทย ดํารงตําแหน่งพระราชาคณะชั้นราช และเป็นประธานสงฆ์วัดป่าศรีมงคล (วัดป่าบ้านเปือย) ตำบลโนนกาเล็น อำเภอสำโรง จังหวัดอุบลราชธานี เป็นลูกศิษย์รุ่นแรกของ พระโพธิญาณเถร (ชา สุภทฺโท) ปัจจุบันนับได้ว่าท่านเป็นผู้มีพรรษามากที่สุดในบรรดาศิษย์ของพระโพธิญาณเถร (ชา สุภทฺโท) ที่ยังดำรงค์ธาตุขันธ์อยู่ ด้วยวัย  ปี

 ประวัติ 
 ชาติกําเนิดและอุปสมบท 
พระราชวัชรสิริมงคล เกิดเมื่อวันที่ 23 พฤษภาคม พ.ศ. 2467 ตรงกับวันศุกร์ แรม 6 คํ่า เดือน 6 ปีชวด ฉศก จ.ศ. 1286 ที่บ้านเปือย หมู่ที่ 3 ตําบลโนนกาเล็น อำเภอสำโรง จังหวัดอุบลราชธานี เป็นบุตรของนาย อินทร์ นามนาง  และนาง นาง นามนาง พระราชวัชรสิริมงคล มีชื่อ และ นามสกุลเดิม ว่า ศรี นามนาง (ภายหลังได้เปลี่ยนวิธีการสะกดชื่อตัวเป็น " สี ")มงคลข่าวสด - พระราชวัชรสิริมงคล วัดป่าศรีมงคล จังหวัดอุบลราชธานี ได้อุปสมบทเป็นพระภิกษุ ที่ วัดบ้านเปือย เมื่อวันที่ 19 กรกฎาคม พ.ศ. 2488 เวลา 16.20 น. ได้รับฉายาว่า สิริญาโณ โดยมี พระครูสีลสุนทร เป็นพระอุปัชฌาย์

 ปฏิบัติกรรมฐาน 
เมื่อประมาณ ปี พ.ศ. 2512 หลวงปู่สีได้มีโอกาสมาพบกับ พระโพธิญาณเถร (ชา สุภทฺโท) การพบกันครั้งนั้นนับได้ว่าเป็นจุดเปลี่ยนครั้งสำคัญในชีวิต เนื่องจากได้มีโอกาสเรียนรู้ธรรม และการปฏิบัติกรรมฐาน ที่ถูกต้อง จากหลวงพ่อชาโดยตรง จนกระทั่งหลวงพ่อชา ได้มอบหมายให้ หลวงปู่สี ไปดูแล วัดสาขาของวัดหนองป่าพง ซึ่งก็คือ วัดป่าศรีมงคล นั่นเอง

หลวงปู่สี สิริญาโณ ประธานสงฆ์วัดป่าศรีมงคล (วัดป่าบ้านเปือย) อำเภอสำโรง จังหวัดอุบลราชธานี ท่านเป็นลูกศิษย์ของหลวงพ่อชา สุภัทโท วัดหนองป่าพง ก่อนที่ท่านจะได้เข้ามาขอฝากตัวเป็นศิษย์เพื่อศึกษาพระธรรมกับหลวงพ่อชานั้น หลวงปู่สีท่านได้เคยร่ำเรียนวิชชาการวิทยาคมต่าง ๆ มาแล้วหลายสาย หลายด้าน เรียกได้ว่าก่อนหน้าที่ท่านจะได้พบกับหลวงพ่อชานั้น ท่านได้ศึกษาวิชชาอาคมมามากมายหลายศาสตร์แขนง แม้แต่การใช้พระคาถาปัดเป่ารักษาคนป่วยไข้ให้หายจากอาการป่วย ท่านก็ได้ร่ำเรียนมาจนแตกฉาน กระทั่งท่านได้มีบุญโอกาสมาเจอกับหลวงพ่อชา ใน ปี พ.ศ. 2512 ท่านถึงได้ตัดสินใจเป็นมั่นคงหนักแน่นที่จะละทิ้งในวิชาอาคมต่าง ๆ ที่เรียนมา  ทั้งหมด เพื่อที่จะนำตัวของท่านเข้าสู่การปฏิบัติธรรม เจริญความเพียรทางด้านวิปัสสนาให้ถ่องแท้แตกฉาน จากวันนั้นเป็นต้นมาท่านจึงได้อยู่ปฏิบัติกับหลวงพ่อชา จวบจนกระทั่งจนมาถึงวันหนึ่ง หลวงพ่อชา ผู้เป็นพระอาจารย์ได้มีดำริสั่งการ ให้ตัวท่านนั้นได้เดินทางไปดูแลวัดป่าในสาขาของวัดหนองป่าพง สาขาที่ 13 ณ วัดป่าศรีมงคล (วัดป่าบ้านเปือย) ตำบลโนนกาเล็น อำเภอสำโรง จังหวัดอุบลราชธานี จนถึงปัจจุบัน

สมณศักดิ์ 
25 พฤษภาคม 2565 เป็นพระราชาคณะชั้นราชฝ่ายวิปัสสนาธุระ ที่ พระราชวัชรสิริมงคล วิมลภาวนาวรกิจ มหาคณิสสร บวรสังฆาราม คามวาสี
# อากู๋
อากู๋ อาจหมายถึง

 สำเนียงแต้จิ๋วหรือสำเนียงอื่นของคำในภาษาจีน "阿舅" สำเนียงกลางว่า "อาจิ้ว" (ā jiù) หมายความว่า พี่ชายหรือน้องชายของมารดา
 ไพบูลย์ ดำรงชัยธรรม นักธุรกิจชาวไทยซึ่งมักเรียกกันว่า "อากู๋"
 ภาษาปากเรียก กูเกิล (Google) หรือผลิตภัณฑ์ของกูเกิล
 ตัวละครใน สตรีเหล็ก 2 ภาพยนตร์ไทยเมื่อปี 2546 แสดงโดย วิเชียร ฤกษ์ไพศาล